Gauss-ekspedisjonen

Gauss-ekspedisjonen (1901–1903) var den første tyske ekspedisjonen til Antarktis. Den ble ledet av den erfarne polarforskeren og geologiprofessoren Erich von Drygalski. Ekspedisjonens formål var å undersøke det antarktiske kontinentet sør for Kerguelen.

Ekspedisjonsskipet «Gauss» avreiste fra Kiel sommeren 1901. En liten gruppe ble stasjonert ved Kerguelen, mens resten av ekspedisjonen fortsatte videre sørover. Drygalski avla Heard Island en kort visitt og frambrakte den første omfattende vitenskapelige informasjonen om øyas geologi, flora og fauna.

Til tross for at «Gauss» lå fastfrosset i isen i 14 måneder, fram til februar 1903, oppdaget ekspedisjonen nytt land i Antarktis:  Keiser Wilhelm II Land med vulkanen Gaussberg. 

Ekspedisjonen vendte hjem til Kiel i november 1903. Drygalski utga en beretning om reisen og publiserte 20 bind med vitenskapelige resultater.

 Litteratur 
Drygalski, E. (1991) The German South Polar Expedition, 1901-3. Erskine Press. ISBN 1-85297-031-6

 Eksterne lenker 
 South-Pole.com
 Rapport over oppholdet på Kerguelen av ekspedisjonsmedlem Karl Luyken

Kategori:Antarktisekspedisjoner
Kategori:Hendelser i 1900-årene
Kategori:Artikler i Antarktis-prosjektet
Kategori:1901 i Tyskland
Kategori:1901 i Antarktis
Kategori:1902 i Antarktis
Kategori:1903 i Antarktis